Մաքս Տիրիոտ

Մաքսիմիլիան Դրեյք (Մաքս) Տիրիոտ (, ), ամերիկացի դերասան և ռեժիսոր։ 2000-ական թվականներին նկարահանվել է մի շարք հոլիվուդյան ֆիլմերում և  «Արգելված առաքելություն» (2004), «Ճաղատ դայակը։ Հատուկ հանձնարարություն» (2005), «Նենսի Դրյու» (2007), «Ցատկողը» (2008), «Քիթ Քիտրեջ։ Ամերիկացի աղջիկը» (2008), «Վերցրու իմ հոգին» (2010), «Տունը փողոցի վերջում» (2012) և «Կապ չկա» (2012) պատկերներում։

2013-2017 թվականներին A&E ալիքի «Մոթել Բեյթս » դրամատիկական հեռուստասերիալում խաղացել է Դիլան Մասեթի դերը։

Կենսագրություն 
Մաքս Տիրիոտը ծնվել է 1988 թվականի հոկտեմբերի 14-ին Կալիֆոռնիա նահանգի Լոս Ալթոս Հիլս քաղաքում։ Նրա մայրը Բրիջեթն է (ծնված Նայդեր անվամբ), իսկ հայրը՝ Ջորջ Կամերոն Տիրիոտը։ Տիրիոտն ունի քույր՝ Ֆրենկինը և եղբայր՝ Էյդանը։ Դաստիարակվել է Կալիֆոռնիայի Սոնոմա շրջանի Օկսիդենտալ ոչ մեծ քաղաքում։ Տիրիոտը կրթություն է ստացել Կալիֆոռնիա նահանգի Սանտա-Ռոզա քաղաքի Սոնոմա շրջանի միջնակարգ դպրոցում, իսկ հետո սովորել է Ֆորեսթվիլում (Կալիֆոռնիայի նահանգ), որն ավարտել է 2006 թվականին։ Նրա նախնիները ժամանակին աշխատել են «San Francisco Chronicle» թերթում։

Նրա նախապապը՝ Մայքլ Հենրի դե Յանգը, որն ուներ հոլանդական և հրեական արմատներ, իր եղբոր՝ Շարլ դե Յանգի և ազգականների՝ Չարլզ և Ռիչարդ Տիրիոտների (թերթի հրատարակիչներ և խմբագիրներ) հետ աշխատել է որպես թերթի հիմնադիր։ Տիրիոտի նախնիներից ոմանք՝ Ֆերդինանտ Մելի և Ֆրենսիս Հարիսոն (Դեյդ) Տիրիոտները 1956 թվականին զոհվել են SS Andrea Doria լայներում։

Կարիերա 
Նախքան «Արգելված առաքելություն» արկածային ֆիլմում իր առաջին լիամետրաժ առաջնաելույթը (2004), որտեղ նկարահանվել է Քրիստեն Ստյուարտի և Քորբին Բլուի հետ, Տիրիոտը հայտնվել է երկու կարճամետրաժ ֆիլմերում։ Հետո նկարահանվել է «Ճաղատ դայակը։ Հատուկ հանձնարարություն» կատակերգական մարտաֆիլմում (2005), որտեղ խաղացել է ծովային հետևակ Շեյն Վուլֆի (դերը կատարել է Վին Դիզելը) կողմից հսկվող երեխաներից մեկի դերում։ Այս դերի համար առաջադրվել է «Երիտասարդ դերասան» մրցանակին՝ «Գեղարվեստական ֆիլմում լավագույն դերի» համար։ Հետագայում Տիրիոտը նկարահանվել է 2007 թվականի փետրվարի 23-ին թողարկված «Տիեզերագնաց Ֆարմերը» դրամայում, ինչպես նաև 2007 թվականի հունիսի 15-ին թողարկված «Նենսի Դրյու» գեղարվեստական ֆիլմում։

2008 թվականին Հեյդեն Քրիստենսենի, Ռեյչել Բիլսոնի և երկրորդ անգամ Քրիստեն Ստյուարտի հետ խաղացել է «Ցատկողը» ֆիլմում, որտեղ կատարել է երիտասարդ Դևիդի դերը։ Նույն թվականին նկարահանվել է «Քիթ Քիթրեջ։ Ամերիկացի աղջիկը» ֆիլմում, որտեղ կատարած դերի համար շահել է «Երիտասարդ դերասան» մրցանակը «Լավագույն դերասանակն անսամբլ» անվանակարգում։ 2009 թվականին Մաքս Տիրիոտը նկարահանվել է «Քլոյա» էրոտիկ թրիլլերում, որը թողարկվել է 2010 թվականի մարտի 26-ին և ունեցել առևտրային հաջողություն։ Հաջորդ տարի նկարահանվել է Ուես Քրեյվենի «Վերցրու իմ հոգին» սարսափ ֆիլմում՝ փոխարինելով Դենիս Հոպեր։ Ֆիլմում խաղացել է գլխավոր հերոս Բագի դերը, որը ֆիլմի յոթ կերպարներից մեկն էր, որը որոշել էր մեռնել։

2011 թվականին Դերմոտ Մալրունիի և Բրիտ Ռոբերտսոնի հետ նկարահանվել է «Ընտանեկան ծառ» անկախ կատակերգությունում, ապա գլխավոր դեր է խաղացել «Հավերժական հողերը» դրամատիկական ֆիլմում։ Այնուհետև Ջեննիֆեր Լոուրենսի հետ նկարահանվել է «Տունը փողոցի վերջում» հոգեբանական սարսափ-թրիլլերում, որը թողարկվել է 2012 թվականին։ Նույն թվականին նկարահանվել է «Կապ չկա» դրամատիկ ֆիլմում։ 2013 թվականին Տիրիոտը Վերա Ֆարմիգաի և Ֆրեդի Հայմորի հետ մտել է A&E ալիքի «Մոթել Բեյստ» սերիալի հիմնական դերասանական կազմի մեջ։ Սերիալի 5-րդ եթերաշրջանի «Hidden» էպիզոդում կայացել է նրա ռեժիսորական առաջնաելույթը։

2015 թվականին նկարահանվել է «Տեխասի ապստամբությունը» ֆիլմում Տեխասի ռենջերների կապիտան Ջոն Կոֆի Հեյսի և «Ալիքի գագաթնակետին» ֆիլմում՝ Ջեֆի դերերում։

Անձնական կյանք 
2012 թվականին նշանադրվել է Լեքսի Մյորֆիի հետ, որի հետ ընկերական հարաբերությունների մեջ է գտնվել յոթ տարի։ Նա աղջկան առաջարկություն է արել դեպի Վեստ Ինդիա ուղևորության ժամանակ, իսկ 2013 թվականի հունիսի 1-ին Արիզոնայում նրանք ամուսնացել են։ Զույգն ունի երկու որդի՝ Բո Ուորեն Տիրիոտը (ծնված 2015 թվականի դեկտեմբերի 7-ին) և Մաքսիմաս Դեյանգ Տիրիոտը (ծնված 2018 թվականի հունվարին)։

Բացի դերասան լինելուց, Տիրիոտը գինեվաճառ է։ Իր մանկության ընկերներ Քրիստոֆեր Սթեյլերի և Մայլզ Լոուրենս-Բրիգսի հետ իր հայրենի քաղաք Օքսիդենտալում ունի խաղողի այգիներ։

Ֆիլմագրություն

Դերասանական աշխատանքներ

Ռեժիսորական աշխատանքներ

Մրցանակներ և անվանակարգեր 
Ցուցակը բերված է ըստ IMDb կայքի տվյալների։

Ծանոթագրություններ 

Հոկտեմբերի 14 ծնունդներ
1988 ծնունդներ
Ամերիկացի հեռուստատեսային դերասաններ
20-րդ դարի դերասաններ
«Երիտասարդ դերասան» մրցանակի դափնեկիրներ
Ամերիկացի դերասաններ
Ամերիկացի ռեժիսորներ
Ամերիկացի տղա երեխա դերասաններ